Ondersteuning gee ons selfvertroue, sê gestremde | Netwerk24
Deur Jeanelle Greyling 14 Maart 2018 09:25
"Ek wil 'n verandering maak in hoe die gemeenskap mense met gestremdhede beskou en hanteer," sê Mapule Moloto (33) oor haar motiverende inskrywings op Facebook.
"Ek moedig familielede aan om hul geliefdes met gestremdhede te ondersteun," skryf sy op die Facebook-groep Vaal Notice Board.
"Ondersteuning maak dit makliker vir 'n mens om die wêreld aan te durf, want ons selfvertroue word by die huis gebou."
Moloto, van Sebokeng naby Vereeniging, is serebraal gestremd en ly aan epilepsie, maar sy het haar uitdagings danksy haar familie se ondersteuning oorkom.
Op die Facebook-groep Disabled People South Africa skryf sy: "Moenie toelaat dat jou gestremdheid die enigste rede is dat werkgewers voel hulle moet jou aanstel nie. Druk jouself dat jou harde werk raakgesien word."